《八声甘州》
清代·沈钦

有吴僧、醉倒墨池边，西风暗吹芳。对苍髯冷挂，龙珠万颗，晴映经窗。却似仙人黄鹤，笛里换时光。静处观生意，竹老梅荒。
犹说当年分种，是枯槎远驾，万里途长。信留真何许，烨烨楮毫香。□前度、离宫别馆，正金铺、深掩绿苔床。都休问，一番展卷，清昼生凉。

作者简介：号殷亭，昭文（今江苏常熟）人。善画山水、花鸟，亦能人物。乾隆十六年（一七五一）南巡献画，后在尚衣署二十余年，至七十犹能作画。